als_Latn dik_Latn sna_Latn
Xhenaro Gatuzo, pasi i dha lamtumirën Milanit, ëndërronte të vishte për një vit fanellën e Rejnxhërs Glasgou. Por faktikisht ish-mesfushori kuqezi mund të transferohet te Lacio sezonin që vjen. Mediat italiane shprehen të sigurta për këtë tratativë, madje në kryeqytetin italian flitet se në kampin bardhekaltër Gatuzo do mbajë veshur fanellën me numrin 8. Ndër të larguarit e tjerë nga kampi kuqezi janë edhe sulmuesi Filipo Inzagi dhe mesfushori Klarens Sedorf. Italiani ka marrë një sërë ofertash dhe së bashku me menaxherin e tij, Tulio Tinti, do i vlerësojnë ato nga java që vjen. Pritet që brenda 7-8 ditësh Inzagi të marrë një vendim. I njëjti diskutim vlen edhe për Klarens Sedorf. Për holandezin interesohen edhe klubet kineze, përveç atyre braziliane. Megjithatë nuk përjashtohet mundësia e qëndrimit të tij në Milano. Nga ana tjetër, edhe Matjë Flamini mund të rinovojë kontratën me kuqezinjtë, ndërkohë që takimi final pritet pasnesër.
You must be logged in to post a comment Login
als_Latn eng_Latn